Țara care reduce la 3 luni termenul pentru doza booster și relaxează regulile de carantină.
Israelul reduce la 3 luni termenul pentru doza booster. Regulile de carantină vor fi relaxate pentru cei bolnavi, dar vaccinați.
Israelul reduce de la 5 luni la 3 luni termenul pentru doza booster și relaxează regulile de carantină pentru cei bolnavi, dar vaccinați.Directorul general din cadrul Ministerului Sănătăţii, Nachman Ash, spune că reducerea termenului la 3 luni pentru doza booster a apărut în contextul răspândirii variantei Omicron, foarte contagioasă, potrivit dpa.Ash a declarat că administrarea mai devreme a rapelurilor ar oferi o protecție mai mare populației.Măsura se aplică tuturor vaccinurilor administrate în Israel – Pfizer/BioNTech, Moderna și AstraZeneca. Cu toate acestea, se recomandă ca a treia doză să fie același vaccin ca și prima și a doua, dacă este posibil.Israelul a depășit al patrulea val al pandemiei în noiembrie, însă numărul de infecții a început din nou să crească, iar țara se pregătește pentru un val de cazuri alimentate de Omicron.În ciuda faptului că au început devreme, în comparație cu o mare parte a lumii, doar 60% din cei 9,4 milioane de israelieni sunt considerați complet vaccinați, ceea ce înseamnă că au primit trei doze sau se află încă la șase luni de la a doua doză. 31% nu au primit nicio doză de vaccin, potrivit Ministerului Sănătății.Israel se pregătește să lanseze doza 4 de vaccinIsraelul se pregătește deja să lanseze a patra doză de vaccin pentru persoanele de peste 60 de ani și pentru personalul medical. Cu toate acestea, înainte de a da undă verde, guvernul așteaptă rezultatele unui studiu clinic în curs de desfășurare la un spital de lângă Tel Aviv, care testează eficacitatea celei de-a patra doze.Între timp, Israelul relaxează regulile de carantină pentru persoanele vaccinate. Orice persoană care a fost complet vaccinată și care intră în contact cu o persoană infectată va trebui să stea în carantină doar până când va obține un rezultat negativ, a arătat marți biroul premierului Naftali Bennett.Celor afectați li se recomandă în continuare să evite locurile aglomerate și contactul cu persoane deosebit de vulnerabile timp de 10 zile.Anterior, era obligatorie o carantină de cel puțin șapte zile pentru toate persoanele, vaccinate sau nu. Această regulă se va aplica în continuare pentru cei care nu au fost imunizați.